62020CJ0517_INF
Решение на Съда (девети състав) от 16 март 2023 г. —OL (Продължаване на италианските концесии)
(Дело C‑517/20) (
1
)
„Преюдициално запитване — Членове 49 и 56 ДФЕС — Хазартни игри — Концесии за дейността за събиране на залози — Продължаване на вече предоставени концесии — Узаконяване на центровете за предаване на данни, упражняващи тази дейност при липса на концесия и разрешение от полицията — Продължаване на правата, произтичащи от узаконяването — Съкратен срок“
Свобода на установяване — Свободно предоставяне на услуги — Ограничения — Хазартни игри — Продължаване на вече предоставени концесии — Продължаване на правата, произтичащи от узаконяването на центровете за предаване на данни, упражняващи дейност по събиране на залози при липса на концесия и разрешение от полицията — Недопустимост — Обосноваване — Непрекъснатост на контрола върху сектора с цел да се осигури защитата на потребителите — Пропорционалност — Проверка от страна на националната юрисдикция
(членове 49 и 56 ДФЕС)
(вж. т. 42—45, 48—49, 51—53 и 56 и диспозитива)
Диспозитив
Членове 49 и 56 ДФЕС трябва да се тълкуват в смисъл, че не допускат продължаване на срока на концесиите в сектора на хазартните игри и на правата, които произтичат от узаконяването на центровете за предаване на данни, които вече са упражнявали към определена дата дейности по събиране на залози в полза на чуждестранни букмейкъри, без да притежават концесия и разрешение от полицията, стига такова продължаване на срока, което може да бъде обосновано по-специално с императивни съображения от общ интерес, като целта да се осигури непрекъснатостта на контрола върху операторите от този сектор, за да се осигури защитата на потребителите, да не е в състояние да гарантира постигането на тази цел или да надхвърля необходимото за постигането на последната.
(
1
)	OВ C 257, 4.7.2022 г.